description: 300 милиона деца по света живеят в райони с най-токсичните нива на замърсяване на въздуха на открито

title: УНИЦЕФ: 300 млн. деца дишат токсичен въздух

maintext:
Фотограф: Afolabi Sotunde
300 милиона деца по света живеят в районите с най-токсичния въздух на открито. Всяко едно на седем деца по света диша мръсния въздух в тези територии, който надвишава с над шест пъти допустимите международни нива на замърсяване. Това разкрива нов доклад на УНИЦЕФ
Изследването "Да изчистим въздуха за децата" използва сателитни картини, за да покаже за първи път колко деца са изложени на замърсяване на въздуха, което надхвърля световните препоръки, определени от Световната здравна организация (СЗО). Сателитните карти показват и местата по света, където тези деца живеят.
Резултатите от изследването с публикувани една седмица преди началото на COP 22 в Маракеш, Мароко, където УНИЦЕФ призовава световните лидери да предприемат спешни действия за намаляване на замърсяването на въздуха в техните страни.
"Замърсяването на въздуха е основен фактор, водещ до смъртта на около 600 000 деца под петгодишна възраст всяка година. Смогът заплашва живота и бъдещето на още милиони всеки ден", изтъква изпълнителният директор на УНИЦЕФ Антъни Лейк. По думите му замърсяващите компоненти вредят не само на развитието на белите дробове на децата, но трайно могат да увредят техните развиващи се мозъци. "Никое общество не може да си позволи да пренебрегне замърсяването на въздуха."
Сателитните изображения потвърждават, че около 2 милиарда деца живеят в райони, където замърсяването на въздуха – причинено от фактори като вредни емисиите от превозните средства, използване на изкопаеми горива, прах и изгарянето на отпадъци, надхвърля минималните норми за качеството на въздуха, определени от Световната здравна организация. Южна Азия има най-голям брой такива децата, които живеят в тези райони (620 милиона деца), след това е Африка (520 милиона деца). В Източна Азия и Тихоокеанския регион има 450 милиона деца, живеещи в райони, които надвишават зададените лимити.
Проучването изследва и данни, касаещи замърсяването на въздуха на закрито, често причинено от употребата на горива като въглища и дърва за готвене и отопление. Този проблем засяга предимно деца в семейства с ниски доходи в селските райони.
Замърсяването на въздуха – и на закрито, и на открито, е пряко свързано с пневмонията и други заболявания на дихателната система, които са причина за един на всеки 10 смъртни случая на деца под пет години. Това прави замърсяването на въздуха в една от водещите опасности за здравето на децата.
Децата са по-податливи от възрастните на замърсяването на въздуха - на открито и в закрити помещения. Причината е, че белите им дробове, мозъка и имунната система все още се развиват и техните дихателни системи са по-пропускливи. Малките деца дишат по-бързо от възрастните, и поемат повече въздух спрямо теглото си. В най-неблагоприятно положение са децата, които са с по-лошо здраве и имат недостатъчен достъп до здравни услуги, именно тези деца са най-уязвими към болестите, причинени от замърсения въздух.
УНИЦЕФ призовава световни лидери, които ще присъстват на срещата COP 22, да предприемат четири спешни стъпки в държавите си, за да защитят децата от замърсяването на въздуха.
В доклада, УНИЦЕФ призовава всички страни да намалят замърсяването на въздуха като ограничат изгарянето на изкопаеми горива в електроцентралите, както и употребата им за превозни средства. Тези мерки помагат и за овладяване на климатичните промени. Оказва се, че справянето със замърсяването на въздуха също така е рентабилно след като Световната банка изчисли, че загубите от замърсяването на въздуха възлизат на повече от 5 трилиона щатски долара годишно.
УНИЦЕФ също препоръчва да се сведе до минимум излагането на децата на мръсен въздух. Това може да стане като източниците на това замърсяване – натоварени пътища и фабрики, не са разполагат в близост до училища и детски площадки.


title: Софийските отбори записаха исторически провал в Купата на България

maintext:
ЦСКА и "Левски" вече са извън надпреварата
[LAP.bg]
Кризата на софийските футболни клубове доведе до нов срив. След като от седем години столичен не отбор не е ставал шампион в първенството, се стигна и до исторически провал в турнира за Купата на България.За първи път, откакто надпреварата е в сегашния си формат и под това име, в четвъртфиналите няма нито един отбор от София.В годините турнирът за националната купа е имал различни имена, като се започва с Царската купа (до 1946 г.). След това се казва Купа на Съветската армия (до 1982 г.) и Купа на Народна република България (до 1990 г.). От началото на 90-те години до сега турнирът е Купа на България.В исторически план има само още един случай, в който софийски отбори не достигат до четвъртфиналите. През 1980-81 победител става "Тракия" (Пловдив), а ЦСКА и "Левски" приключват в осминафиналите.Именно сините и червените имат най-много спечелени купи. До 2007 г. е по-скоро изключение, ако някой отбор извън София триумфира в надпреварата. От 1991 в десет сезона купата остава в София, като между 1994 и 1997 г. я печелят последователно "Левски", "Локомотив" (София), "Славия" и ЦСКА.След това обаче се забелязва срив в резултатите. През 2008, 2010 и 2012 г. в полуфиналите няма представители на София.С най-голям принос за провала на софийските отбори този сезон е състезаващият се в Трета лига "Литекс" (преструктуриран през лятото от "Ботев" (Луковит). Оранжевите последователно отстраниха елитния "Славия" и втородивизионния "Локомотив" (София).И двата двубоя се играха в Ловеч, като в първия белите загубиха с 0:2 , докато в следващия "железничарите" отстъпиха след дузпи В предишния си мач от турнира "Локомотив" изхвърли ЦСКА , а в сряда "Черно море" отстрани "Левски" с 3:2 след продължения на "Герена".В хода на турнира отпаднаха още "Витоша" (Бистрица) и "Септември".

fasttext_language: bg


description: Компанията, чиито съосновател е българинът Момчил Андреев, 32 г., ще използва парите, за да разшири екипите си, занимаващи се със софтуер, маркетинг и за агресивно глобално разрастване.

title: Български стартъп привлече 29 млн. долара от фондове в Силициевата долина

maintext:
Фотограф: Велко Ангелов
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Базираната в Сан Франциско компания за мобилен маркетинг - Leanplum, обяви днес, че е набрала 29 млн. долара. Компанията, чиито съосновател е българинът Момчил Кюркчиев, 32 г. , ще използва парите, за да разшири екипите си, занимаващи се със софтуер, маркетинг и за агресивно глобално разрастване.Средствата са набрани от няколко инвеститора - известният в Силициевата долина фонд Canaan Partners, като участват и досегашните инвеститори Kleiner Perkins Caufield & Byers и Shasta Ventures.От създаването си преди четири години досега Leanplum е привлякла от инвеститори общо 46.3 млн. долара, съобщават от там.Сред клиентите, ползващи интегрираната мобилна платформа на българския стартъп, са американските "Теско"(Tesco), "Мейсис"(Macy's) и "Тайндър"(Tinder, приложение за запознанства).В българския офис на стартъпа работят 10 души, като се очаква и техният брой силно да нарасне през следващата година след намереното инвестиране сега.Момчил Кюркчиев и съдружникът му Андрю Фърст напускат Google през 2012 г. и създават Leanplum. Първоначалната им идея е да създадат система за т.нар. А/В тестове, която дава възможност на програмистите на мобилни приложения бързо и лесно да тестват в реално време промените, които правят по програмите, и реакцията на потребителите, припомня "Капитал". По-късно започва да се работи по цялостна технология за мобилен маркетинг, която поддържа множество канали за връзка между компанията и клиентите. Последното нововъведение е и поддръжка на мейл.


description: В събота ЦИК ще обяви къде ще има секции и къде не.

title: Българите във Великобритания искат да гласуват на повече от 35 места

maintext:
Изборният кодекс сложи таван от 35 секции във всяка чужда страна.
Фотограф: Георги Кожухаров
Във Великобритания вече има повече от 35 места, за които живеещите там българи са изпълнили законовите изисквания за разкриване на секции за гласуване на президентските избори и референдума на 6 ноември. В същото време Изборният кодекс поставя таван от 35 изборни бюра за всяка чужда държава , за разкриването на които има две изисквания - или да се намират в дипломатически и консулски представителства, или в конкретното място да има подадени 60 заявления за гласуване.За това алармираха читатели на "Дневник" в Лондон. От Централната избирателна комисия (ЦИК), чиято е последната дума за разкриването на изборни секции, също потвърдиха, че във Великобритания се очаква подобен проблем. От външното министерство, които правят справка за желаещите да гласуват в чужбина, само заявиха, че утре е крайният срок за подаване на заявления , след което те само ще препоръчат на ЦИК къде да разкрие секции."От справката, която имахме в събота, ставаше ясно, че във Великобритания има подадени заявления за гласуване на 34 места, но, предполагам, до изтичане на крайния срок броят им ще надмине 35. Не очаквам такъв казус в Германия, САЩ, Испания или Турция", обясни пред "Дневник" говорителят на ЦИК Цветозар Томов. По думите му в сряда ЦИК трябва да излезе с решение по какви критерии да определи къде да бъдат разкрити секциите във Великобритания. В събота ЦИК трябва да обяви броя и местата на изборните бюра зад граница."Без да сме обсъждали въпроса в комисията, мисля, че има няколко критерия, по които могат да се определят местата за секциите във Великобритания. Първият е най-голям брой подадени заявления; вторият - по най-висока избирателна активност на последните избори; и третият - по местоположение. Възможен вариант е да се намали концентрацията на секциите в Лондон за сметка на други места", обясни още Томов.Каквото и да е решението, на част от българите ще се наложи да гласуват не на най-близкото и удобно място.


description: Потребителска фотогалерия.

title: Фотогалерия: Витоша в последните златни дни


description: Петчленен състав на Върховния административен съд (ВАС) прекрати делото за освобождаването на Петьо Петров заради процедурно нарушение - тричленният състав на ВАС не бил изпратил на бившия следовател и на Висшия съдебен съвет (ВСС) своето решение, с което отмени решението на ВСС да приеме оставката му.

title: Делото за оставката на Петьо Еврото ще се забави, не бил уведомен за решение

maintext: Петчленен състав на Върховния административен съд (ВАС) прекрати делото за освобождаването на Петьо Петров заради процедурно нарушение - тричленният състав на ВАС не бил изпратил на бившия следовател и на Висшия съдебен съвет (ВСС) своето решение, с което отмени решението на ВСС да приеме оставката му, съобщи " Правен свят ".Петимата върховни магистрати посочват, че решението на тричленния състав е неблагоприятно за Петров и не е връчено заедно с касационната жалба на ответника - бившия следовател. Председател на състава е Георги Чолаков с членове Любомира Мотова, Светлана Йонкова, Галя Костова и Таня Радкова.Оставката на Петьо Петров беше гласувана от ВСС на 29 април 2015 г. Това беше вторият опит на бившия шеф на Столичното следствие да напусне системата, без да има образувано дисциплинарно производство срещу него, след като Върховният касационен съд (ВКС) излезе с решение по случая за подкуп срещу бившия военен министър Николай Цонев, съдията Петър Сантиров и финансиста Тенчо Попов, по което Петров беше основен прокурорски свидетел. Според решението поведението на следователя е било типична "провокация към подкуп". Първият път членовете на съвета не пуснаха Петров да си ходи, въпреки настояването на главния прокурор Сотир Цацаров. Вторият опит обаче беше успешен.Бившият министър на правосъдието Христо Иванов обжалва решението за напускането му на системата, тъй като междувременно бе внесъл предложение за образуване на дисциплинарно производство срещу него заради решението на ВКС. След като гласува оставката на Петров, ВСС отказа да започне дисциплинарно производство срещу него.Първата инстанция на ВАС по казуса - с председател Александър Еленков и членове Атанаска Дишева и Тодор Тодоров, реши, че ВСС е бил длъжен да изчака с решението си за освобождаването на Петров от системата, докато съдът окончателно не се произнесе по жалбата на министъра срещу отказа на съвета да образува дисциплинарно производство срещу следователя (в този случай ВАС отмени решението на съвета и в момента има висяща дисциплинарка срещу Петров, което е обжалвано от ВСС пред втората инстанция - бел.ред.).ВСС отказа да започне дисциплинарно производство срещу Петров на 9 април 2015 г., а жалбата на Христо Иванов, беше подадена на 23 април 2015 г. Окончателното решение на съвета, с което е гласувана оставката, беше взето 6 дни по-късно - на 29 април 2015 г.Едва на 17 март т.г. ВСС изпълни решенията на ВАС, в които се казваше, че съветът трябва да образува дисциплинарно производство срещу Петьо Петров. Но то е спряно до приключване на делото за оставката му.От сегашното дело пред петчленния състав на ВАС се разбира, че Петьо Петров многократно не е открит на установен по делото постоянен адрес. Решението на тричленния състав на ВАС е било пратено именно на този адрес. Поради което няма редовно връчване на решението, заедно с жалбата на ВСС.Заради това петчленният състав прекратява делото и го изпраща на тричленен състав, който трябва да изпълни процедурата по връчване на решението и жалбата.В средата на април стана известно, че публичната тайна, за която и "Дневник" неведнъж е писал - че във ВАС петчленните състави се формират извън правилата, е потвърдена от самия председател Георги Колев.Тогава зам.-председателят на съда Боян Магдалинчев бе селектирал петчленния състав за финалното разглеждане на делото за оставката Пепи Еврото в нарушение на заповедта, която регламентира как се формират съставите. В обяснение на нарушението на собствената му заповед Колев обясни тогава, че няма да предприема санкции, защото делото бе отложено за друг ден и неправилно формираният състав не заседава по него.Повече четете тук


description: "Спортната инфраструктура е изключително важна за високия жизнен стандарт на жителите на даден регион. Благодарение на премиера Бойко Борисов и на двете правителства под негово ръководство, у нас се изградиха достатъчно големи и представителни спортни зали", каза Красен Кралев.

title: Държавата ще отпусне 150 хил. лева за ремонт на зала за футбол в Перник

maintext:
Спортният министър Красен Кралев очаква законът за спорта да мине на първо четене след президентските избори
[ММС]
Спортното министерство ще отпусне 151 хил. лева с ДДС за ремонт на тренировъчна зала за футбол в Спортен комплекс "Миньор" в Перник, обяви Красен Кралев."Спортната инфраструктура е изключително важна за високия жизнен стандарт на жителите на даден регион. Благодарение на премиера Бойко Борисов и на двете правителства под негово ръководство, у нас се изградиха достатъчно големи и представителни спортни зали. Имаме фантастичната "Арена Армеец", "Колодрума" в Пловдив, "Булстрад Арена" в Русе, направи се много добър ремонт на Двореца на културата и спорта във Варна, строи се "Арена Бургас", която ще се използва основно за лека атлетика", изтъкна министърът на спорта.Той посочи, че критиците на правителството често правят сравнения с Румъния. "Ще ви кажа, че там няма нито една такава зала. Дори при откриването на "Булстрад Арена", която е най-малка от изброените, румънският спортен министър Габриела Сабо я гледаше с нескрито възхищение. Така че имаме прекрасни съоръжения за провеждане на състезания от най-висок ранг."Според Кралев въпреки че са реконструирани десетки по-малки зали, все още има проблем с инфрастрктрата. "В момента тече ремонтът на зала "Фестивална", с който ще се реши проблемът за зимната подготовка на лекоатлетите в София, както и на спортен комплекс "Академика" на 4-ти км. Отпуснаха се също средства за проекта на Станка Златева за нова тренировъчна зала по борба в Сливен ."В залата в Перник съществуващата каучукова настилка ще бъде сменена с изкуствена трева, ще се смени дограмата и ще се поставят нова електрическата инсталация, осветление и табло. Ще се реновират също банята и съблекалните, като се предвижда и изграждането на помещение за сауна. Проектът предвижда цялостна подмяна на покривната хидроизолация, както и топлоизолиране на фасадата на цялата сграда.Кралев се надява, че новият закон за спорта ще мине на първо четене след президентските избори. "Факт е, че публичните средства за спортна инфраструктура са малко и затова с новия закон направихме така, че инвестицията в спортни бази да стане привлекателна за бизнеса. И е радващо, че вече се забелязва интерес и от частния сектор. Примери за това са "Арена Асарел", "Булстрад Арена", която е със сериозно частно участие, имаме прекрасна зала на Царско село и нова зала за бадминтон "Европа", които пък са изградени с изцяло частни средства."


title: Фотогалерия: Трудният път до училище

maintext:
1/27 снимки в галерията Често в България се оплакваме от нередовния градски или междуградски транспорт, или трафика, за закъсненията за училище. Тези проблеми изглеждат направо нищожни в сравнение с изпитанията, на които са подложени някои ученици по пътя си до училище.
Милиони деца по света всеки ден се отправят на дълги или къси пътешествия, във високото или в ниското, през вода, студ или жега към училището си. В поредицата "На училище" "Детски Дневник" припомня снимки на приключенски пътувания в някои райони.


description: По време на 18-месечното наказание ще бъде представляван на международните форуми от Веселин Топалов.

title: Силвио Данаилов ще сдаде властта в шаха на Веселин Топалов, но ще се бори за президент на FIDE

maintext:
Силвио Данаилов вярва, че ще спечели обжалванията
Фотограф: Надежда Чипева
В момента той
Въпреки това изрази убеденост, че ще успее да се справи с всички санкции при обжалването в Международния спортен арбитражен съд в Лозана.
"Не съм се отказал. В шахмата съм постигнал всичко. Трябваха ми 13 години, за да направя Веско Топалов световен шампион, а борбата за президент на FIDE я водя от само шест години, така че има време", каза Данаилов, цитиран от БТА. Президентът на Българския шахматен съюз Силвио Данаилов обяви, че ще продължи опитите си да стане президент на международната федерация.В момента той изтърпява 18-месечно наказание заради обвинения за финансови злоупотреби при организацията на европейско първенство за младежи в Будва през 2013 г.Въпреки това изрази убеденост, че ще успее да се справи с всички санкции при обжалването в Международния спортен арбитражен съд в Лозана."Не съм се отказал. В шахмата съм постигнал всичко. Трябваха ми 13 години, за да направя Веско Топалов световен шампион, а борбата за президент на FIDE я водя от само шест години, така че има време", каза Данаилов, цитиран от БТА.
"Убеден съм, че CAS ще реши в наша полза. Искам да подчертая, че в момента Българският шахматен съюз не е отстранен, а е със замразено членство, докато тече делото", каза той.
"(Президентът на FIDE Кирсан) Илюмжинов плаща на няколко некадърници в България, за да правят интриги", каза Силвио Данаилов.
Данаилов съобщи, че по време на 18-месечното наказание ще бъде представляван на международните форуми от Веселин Топалов.
"Вярвам, че Веско ще ме замести достойно. Той е авторитетна фигура и думата му се чува. Имам още две години мандат като президент на Българския шахматен съюз, след което не възнамерявам да се кандидатирам. Веско би бил чудесен избор да ме замени, трябва само да го убедим", каза Данаилов.


title: Мариано Рахой е новият стар премиер на Испания

maintext:
Мариано Рахой.
Фотограф: Susana Vera
Испанският парламент избра снощи консерватора Мариано Рахой за премиер, слагайки край на продължилата близо една година политическа криза в страната, предадоха световните агенции.Така Испания, която от 10 месеца е без постоянно правителство, ще може най-накрая да се сдобие с нов кабинет, след парламентарните избори през декември и юни, които не излъчиха ясен победител.Резултатът от гласуването бе очакван, след като социалистите дадоха да се разбере, че няма да блокират кандидатурата на Рахой, който досега бе изпълняващ длъжността министър-председател. При първия вот на доверие, в четвъртък, основната опозиционна сила гласува срещу премиера, който тогава се нуждаеше от абсолютно мнозинство в 350-членния Конгрес на депутатите.При последното гласуване в долната камара на испанския парламент Рахой имаше нужда вече от обикновено мнозинство, за да бъде избран за премиер. Той получи 170 гласа "за" при 111 "против" и 68 депутати, гласували с "въздържал се".Испанският премиер бе подкрепен от своята Народна партия, центристката "Сиудаданос" ("Гражданите") и Коалицията на Канарските острови. Депутатите социалисти гласуваха с "въздържал се" и така откриха пътя за утвърждаването на Рахой за министър-председател.


description: По думите на директора на Института за ядрени изследвания и ядрена енергетика към БАН д-р Димитър Тонев, това е първа инвестиция в ново съоръжение за ядрени нужди от 60 години насам.

title: БАН получи от кабинета 3 млн. лева, за сграда за най-големия ускорител на частици на Балканите

maintext:
Фотограф: Георги Кожухаров
Правителството реши на днешното си заседание да отпусне по бюджета на Министерството на образованието и науката 3 млн. лева, които да бъдат дадени на Института за ядрени изследвания и ядрена енергетика към Българската академия на науките. С тях ще се изгради сграда, в която да се монтира най-големият ускорител на частици на Балканите. Общата инвестиция е 6 млн. лева.По думите на директора на института доц. д-р Димитър Тонев, това е първа инвестиция в ново съоръжение за ядрени нужди от 60 години насам. Той поясни, че циклотронът ще спасява човешки животи, като произвежда нужни за скъпи изследвания изотопи.Пускането на ускорителя ще доведе и до спестяване на пари, защото сега България дава по 8 милиона лева годишно, за да се купуват тези изотопи от Унгария, а произвежданите у нас ще са между два и четири пъти по-евтини. След като БАН разполага с циклотрона, могат да се открият нови специалности - ядрена физика, ядрена химия и ядрена фармация, каза още доц. д-р Тонев.


description: Таванът от 35 секции отпада за страните от ЕС, а "Не подкрепям никого" ще се брои при отчитането на резултата от президентския вот.

title: Спешният ремонт на Изборния кодекс влиза в парламента днес

maintext:
Фотограф: Юлия Лазарова
Спешният ремонт на Изборния кодекс влиза за обсъждане и гласуване в пленарна зала днес. След намесата на премиера Бойко Борисов се постигна консенсус между ГЕРБ, Реформаторския блок и Патриотичния фронт по промените. Очаква се окончателно да бъде одобрено отпадането на тавана за изборните секции зад граница, но само за страните от Европейския съюз (ЕС), както и отчитането на вота "Не подкрепям никого" при формирането на резултата, но само на мажоритарните избори - за президент и за кметове.Изборният кодекс ще се променя дни преди президентските избори заради методиката за отчитане на резултатите от тях, според която определените за действителни според кодекса гласове "Не подкрепям никого" се броят само за избирателната активност, но не и при определяне на крайния резултат . Според юристи това противоречи на конституцията, която изисква преброяването на всички действителни гласове. Миналата седмица ГЕРБ и Реформаторският блок спориха кой е инициатор на опцията, която може да се нарече "Глас срещу всички", и на методиката за отчитане на изборните резултати В понеделник вечерта ГЕРБ, реформаторите и Патриотичният фронт стигнаха до консенсус по казуса "Не подкрепям никого". За да няма противоречие с конституцията, протестният вот ще се отчита при определянето на изборните резултати при мажоритарните избори - за президент и за кмет, но няма да се брои при пропорционалните - за парламент, за представители в Европейския парламент и за общински съветници. Така е удовлетворено искането на Реформаторския блок гласовете "Не подкрепям никого" да не вдигат изкуствено 4-процентната бариера за влизане на партии в Народното събрание.Другата тема, по която мнозинството постигна консенсус в понеделник, са секциите в чужбина. За да задържи подкрепата на Патриотичния фронт , ГЕРБ склони таванът за броя им да отпадне, но само за държавите от ЕС. Така се очаква само секциите във Великобритания да бъдат увеличени с 12 броя, а ограничението за най-много 35 изборни бюра в Турция, САЩ и Канада да остане. Там обаче ще могат да се поставят допълнителни урни.Девет предложения на опозицията за поправки в кодекса не срещаха подкрепа от правна комисия.


description: Министърът на здравеопазването беше изслушан пред здравната комисия в парламента след оставки от съвета, протест на родители миналата седмица и широкото обществено притеснение за работата на фонда.

title: Има несъответствия във Фонда за лечение на деца, но те са заради неефективната система, обясни Москов

maintext:
Фотограф: Цветелина Белутова
Целта на тези практики според Москов била "генерирането на финансов ресурс на определени места".
"Моля за извинение тази част от членовете на обществения съвет за това, че наистина погледнато така просто написано, може да се види несъответствие. Едно от нещата е, че от обществения съвет е одобрено определено лечение, а в окончателния протокол пише, че се отлага. Това на пръв поглед наистина е погазване на решението на органа, но всъщност това е укор към начина, по който се води документацията и е последствие от него, затова променяме цялата процедура".С тези думи министърът на здравеопазването Петър Москов отговори на обвиненията на напусналите членове на Обществения съвет на Фонда за лечение на деца , според които решенията им в последните пет месеца редовно се подменят от ръководителя на фонда и в протоколите се записват грешни решения. Москов поясни, че когато например съветът е одобрил лечението на дете, но в протокола е записано - "отложено", това се отнася до плащането - лечението е одобрено, но плащането ще се извърши по-късно.Министърът на здравеопазването беше изслушан пред здравната комисия в парламента след оставки на лекар, журналист и представители на неправителствените организации от съвета , протест на родители миналата седмица и широкото обществено притеснение за работата на фонда. Той обясни, че има три насоки, в които се променя работата на фонда към това да е по-ефективен и бърз, първата от които - въвеждането на нов правилник, вече е факт.От другата седмица ще заработи и второто подобрение - регистър на всеки случай, постъпил за финансиране във фонда, който по думите му ще предоставя много по-подробна информация на родителите от досегашната система.Москов посочи и, че ще се отстранят някои досегашни "масови практики" като това, че фондът дублира плащанията на здравната каса. Според министъра в много случаи здравната каса плаща частично например за медицински изделия, а фондът плаща отново цялата сума за изделието и така се получава двойно финансиране за едни и същи случаи.За да се справят с това, ще бъде изготвен стандартен пакет документи, по които Фондът за лечение на деца да се синхронизира с НЗОК, поясни министърът. Освен това до края на годината ще заработят още шест регистъра, по които да се избират външните консултанти, чуждестранните експерти и експертните комисии, даващи становища по случаите; лечебните заведения в чужбина, с които фондът вече е работил; също и на преводачите, за които иначе се давали твърде големи суми.На въпрос от депутатите Петър Москов поясни, че промените във Фонда не се правят заради финансови рестрикции. "Никога не е стоял въпросът за ограничаване и недостиг на средствата за лечение на деца. Всеки един лев, който е бил нужен, е бил осигурен.", каза той. За миналата година бюджетът на институцията бил 12 млн. лв., но до края на годината са били отпуснати още 1.5 млн. лв, за да се покрие преразходът. И тази година се очертава подобно положение, каза Москов.


title: Нова комисия в парламента ще търси причината за дълга за "Белене"

maintext:
АЕЦ Белене
Фотограф: Красимир Юскеселиев
Искане за създаване на Временна комисия за проверка на всички данни, факти и обстоятелства, довели до възникването на задължения на българската страна по проекта АЕЦ "Белене" внесоха в парламента 51 депутати. Подписката е подкрепена от парламентарните групи на Реформаторския блок, Патриотичния фронт, БДЦ и 4 депутати от ГЕРБ. Комисията ще проверява фактите между 2008-а и 2016 г.АЕЦ Белене е наръчник за корупция, заяви Антони Тренчев от РБ. Той е убеден, че комисията ще изобличи виновниците, като сред тях има и партии.Съпредседателят на ПФ Валери Симеонов каза, че АЕЦ "Белене" е част от трите губещи енергийни проекта, които биха довели България до национална катастрофа и виновните не трябва да остават в сянка. Затова дълг на народните представители е да установят виновниците, да бъдат извадени обстоятелствата и доказателствата, които да бъдат представени пред обществото и пред институциите, които имат ангажимент.Мартин Димитров (РБ) смята, че трябва да се посочат виновниците за дълга, който има държавата по арбитража. Иначе борбата с корупцията е загубена, според Димитров."Ако ще преливаме от пусто в празно, за да си допълват заплатите - няма смисъл", коментира лидерът на БСП Корнелия Нинова. Тя напомни, че има една временна комисия за проверка в сферата на енергетиката, която се оглавява от Валери Симеонов.Създаването на комисия е бягане от отговорност на управлението, смята Рамадан Аталай от ДПС. Според него има достатъчно данни с търсенето на виновните за АЕЦ "Белене" да се заеме прокуратурата. Парламентът прие преди седмица решение за предоставяне на финансова помощ за изплащане на задълженията на "Национална електрическа компания ЕАД" (НЕК) към руския производител на реакторите за централата. България дължи 628 млн. евро към 19 септември и лихва от 167 хил. евро дневно.


title: "Още от деня" на покойния Димитър Цонев се връща в програмата на БНТ

maintext:
Тази статия е част от темата "Президентски избори 2016"
1
2 Аделина Радева.
[БНТ] 1
2 Поли Златарева
[БНТ]
Публицистичното предаване "Още от деня", водено до края на лятото от починалия внезапно журналист Димитър Цонев, се връща в програмата на БНТ от понеделник - 10 октомври, съобщи телевизията.
Възобновяването на предаването съвпада с началото на предизборната кампания. За водещи са определени журналистките Поли Златарева и Аделина Радева.
"Още от деня" запазва познатото време на излъчване, но ще е обновена визия.
В периода на предизборна кампания водещите ще канят на равнопоставен принцип представители на политическите сили, регистрирали свои кандидат-президентски двойки.
"Още от деня" ще продължи да представя различни гледни точки по значимите политически, икономически, социални и културни новини, информира телевизията.


description: За визитата на Путин на 19 октомври във френската столица бе съобщено на 16 септември и в програмата са включени разговори с Франсоа Оланд в Елисейския дворец.

title: Оланд обмисля дали да бойкотира среща с Путин

maintext: Президентът на Франция обмисля дали да бойкотира среща в Париж с руския си колега Владимир Путин заради действията на Русия в сирийския конфликт.За визитата на Путин на 19 октомври във френската столица бе съобщено на 16 септември и в програмата са включени разговори с Франсоа Оланд в Елисейския дворец и откриване на руски духовен център. Външният министър Сергей Лавров посочи по-късно, че освен двустранните отношения ще бъдат обсъдени и конфликтите в Украйна и Сирия.Но след това Русия наложи вето на внесен от Франция проект за резолюция на Съвета за сигурност на ООН по повод неспирното насилие в Алепо от страна на сирийската армия, подпомагана от руската бойна авиация. Часове преди гласуването Оланд заяви, че страната, която блокира резолюцията, опитваща да съживи прекратяването на огъня в Алепо и допускането на хуманитарна помощ за стотици хиляди обкръжени в бунтовническите квартали, "ще се дискредитира в очите на целия свят" и "ще носи отговорност за продължаване на безчинствата"."Възможно е да се срещна с Владимир Путин. Но се питам по този повод полезно ли е това, необходимо ли е, ще има ли някакъв ефект", каза президентът в интервю за телевизия TMC, което ще се излъчи в понеделник. "Можем ли да направим нещо, за да спрем това, което (Путин) прави заедно със сирийския режим? Т.е. помощ за бойната авиация на режим, който бомбардира мирните жители на Алепо? Така че често се питам дали трябва да се срещам с Владимир Путин. И ако се срещнем, ще му кажа, че това е неприемливо и сериозно вреди на образа на Русия."Говорителят на Кремъл заяви в понеделник сутринта, че при тях няма постъпило уведомление от Париж за евентуална отмяна на срещата Оланд - Путин и подготовката на визитата продължава, както досега.В реакцията на руското външно министерство на резолюцията на Франция се казва, че текстът "грубо изкривява реалното положение на нещата, носи политизиран, небалансиран и едностранчив характер".Проектът за резолюция предлага да се създаде контрол от страна на ООН на примирието, призовават се САЩ и Русия да гарантират непосредствено прекратяване на военните действия, започвайки с Алепо, а преди това да прекратят всички военни полети над града".Русия също предложи своя резолюция и тя бе отхвърлена. В нея се призоваваше за извеждане от източната част на Алепо на бойците от групировката "Джабхат Фатх аш Шам".


description: Niyaz идват за пръв път в България, година след издаването на четвъртия им албум "The Fourth Light", посветен на първата жена поет и мистик в суфизма Рабия Ал-Адавия, родена през 8 век в Ирак и призната за светица.

title: Българска народна песен ще изпее Азам Али в София

maintext:
[Ambient Folklore]
съобщиха организаторите от нео-фолк групата Ambient Folklore
идват за пръв път в България, година след издаването на четвъртия им албум
"
"
, посветен на първата жена поет и мистик в суфизма Рабия Ал-Адавия, родена през 8 век в Ирак и призната за светица.
Албумът съчетава традиционната източна музика със съвременно звучене, вплитайки в едно класически и модерни инструменти, обединени с гласа на Азам Али. За албука
пише, че "слива изконна мъдрост и съвременни виждания в музиката - едновременно древна и модерна, но плътно заложена в ДНК-то на
"
.
Съпругът на Али Лога Рамин Торкиан е изследовател на персийската класическа музика. За десет години в
четирите си албума двамата адаптират персийски, индийски и средиземноморски фолклорни мотиви и поеми, включително творбите на големия мистик Руми, като използват и съвременен подход, и електронни инструменти.
На сцената ще излязат още
канадският електронен музикант Габриел Етие иранският перкусионист Хабиб Мефта Бушери и турският мулти-инструменталист Синан Ероглу на саз, кавал и фретлес китара.
Етно певицата от ирански произход Азам Али ще изпее поне една българска народна песен на концерта на групата й на 29 октомври в Sofia Live Club,. Етно-уърд певицата разкрива, че българският фолклор има специално място в сърцето й и винаги е намирала вдъхновение в него за музиката си.NiyazTheFourthLightMTVNiyaz


description: Реакциите във "Фейсбук" за официалното номиниране на Цецка Цачева за кандидат президент от ГЕРБ.

title: TZETZKA MAJKA BALGARIQ и кое е по-скандално от издигането на Цачева

maintext:
"Този мандат Цецка, другият - Цеца" е една от прогнозите във "Фейсбук", разпространявана с тази снимка на Бойко Борисов със сръбската певица Цеца Величкович
["Фейсбук"]
Само да попитам:
Защо е скандално издигането на Цецка Цачева?
Кого да издигне ГЕРБ? Чърчил?
Защо да е по-малко скандално това, че тя е действащ, и то от доста време, Председател на Парламента от това, че е издигната за кандидат-президент?
Какво толкова се е случило днес?
Реалният скандал е, че изобщо сме допуснали всичко това!
Че е възможно президентските кандидатури да бъдат обявявани един мес
ец преди изборите!
Че сме оставили България в ръцете на една абсолютно самозабравила се шайка!
Но това не се е случило днес и не виждам никакво основание за възмущение, покруса и изненада!
Виж, да се покрусим, защото сме направили гореизложеното възможно, да се стегнем и да го поправим би било далеч по-адекватна реакция!
"Кандидатите са ясни - сега трябва да има истински дебати - всеки срещу всеки, без милост и мяу-мяу - натиск за чисто и яростно противоборство, точно толкова силен, колкото е възмущението, за да поддадат - който не се явява на дебат трябва да бъде смлян, но не заради това как пее Булат Окуджава, а заради некомпетентност, страх и игнориране на избирателите - на ход са медиите и публиката - те трябва да настояват", пише Антоанета Цонева.
"Proud to be от държава с традиции. Тато, Батето, време беше и за Майка", коментира Нева. А Антоанета Цонева пише "
"Цецке, ти баща, ти майка", шегува се Самуил Петканов от "Не!новините". Той трансформира и популярния лозунг в
TZETZKA MAJKA BALGARIQ
Петканов се шегува още с "Цецке, ако не си убедителна на първи тур, на втори ще те сменим с Кристалина". Подобни статуси се повтарят често, визирайки смяната на кандидатурата на България през седмицата, в която Борисов номинира Кристалина Георгиева на мястото на Ирина Бокова.
Потребителите припомнят песни, стихотворения, филми със заглавия и текстове, свързани с майката. Или отбелязват, че се намират в "Майчин дом" със стасуси - "в президентството съм". "Ще бъде Цецка Планетааа", пише потребител.
"Христо Радевски излезе от прахоляка.
"Във своята сурова строгост
ти нежна като майка си.
Аз всичко бих ти дал да мога
да бъда твой достоен син."
Това припомня писателят и журналист Димитър Кенаров и цитира още
:
"Ти, Партийо, си майка на живота."
"В момента тече оспорван журналистически конкурс - есе на тема: "Най-добрата Майка!" Ще ви информирам своевременно за победителите", обяви карикатуристът Христо Комарницки.
"Петте години на Цецка НОИ как ще ги брои - за трудов стаж или за майчински (от КМБ )?", пита Владислав Панев.
"Ама как майка?! Майката не се ли казваше Ирена?", пише Теодор Михайлов, имайки предвид майката на Делян Пеевски - Ирена Кръстева.
"Тук е време да си спомним и предсказанието на Ванга, че "руса жена ке помогне на страната", обяснява номинацията Силвия. Прогнозата на Ванга също се повтаря в много статуси.
"България върви напред. Доскоро жените ги номинираха най-много за вицета", ироничен е Димитър Бечев. Политологът прави и друга прогноза:
'Начи, ако в нашата клета предизборна ситуация се появи Тръмп, бих разбрал хората, които биха гласували за него. Поне донякъде", коментира Виктор Владев.
"БСП вече тананика "Мама, я летчика люблю" е обобщението на друг потребител.
И въпреки, че иронията е голяма сила, има и сериозни коментари в социалната мрежа.
"Масовата подмяна на легитимната критика към избора на Цецка Цачева (и на самата Цачева) като кандидат за президент с нападки спрямо нейния (неженствен) външен вид е симптом.
Симптом за женомразките нагласи в обществото ни
Същият симптом виждахме в честите нападки към президента Росен Плевнелиев в същия смисъл - че не отговаря на въобразения полово-ролеви норматив за това какъв трябва да бъде един
"приличен мъж" - мъжествен и агресивен в поведение и вид. Неотговарящите на този род стандарти биват обругавани за това, че престъпват половите нормативи и, следователно, това ги прави негодни за висш държавен пост.
При Цачева обаче стигмата е двойна. Тя веднъж е неудачна за висш държавен пост, защото не е "стереотипно привлекателна", т.е. достатъчно женствена; а втори път е негодна дори първото да не беше така, защото, все пак, е жена. А жена не ни трябва. Трябват ни мъжествени генерали, защото сме изправени пред страшни апокалиптични беди, от които мъжете да ни спасят. Дали ще трябва да ни спасят от НАТО и бежанците, дали от Путин и бежанците - вие си изберете.
Разбира се, както съвсем ясно заяви кандидатът за кмет на София от БСП на последните местни избори, социологът Михаил Мирчев, по адрес на конкурентката му за поста Йорданка Фандъкова, нима една жена може да се справи с такива тегоби!? Такова говорене е широко приемано и тиражирано. То не прави впечатление никому, защото е норма - хората масово мислят именно по този начин.
Тъжното не е толкова, че такова говорене има. Има го малко или много навсякъде. Тъжно е масовото мълчание и съгласие. А още по-тъжното е, че тези масово мълчание и съгласие нерядко са обусловени не от друго, а от нежеланието за конфронтация с носителите на тази низка ценностна система. Разберете, че с мълчанието си се превръщате в помагачи",
пише Радослав Стоянов, който се занимава със защита на правата на човека.
упват хора и цели партии, като се следят какво правят единствено за да се държат в зависимост. Само през изпълнителната власт могат да се насочват пари през обществени поръчки към избрани фирми, а еврофондовете да се разпределят по същия корумпиран начин за да са доволни правилните хора, бизнеси и организация. Пак през изпълнителната власт могат да се подкупват и медии, било чрез реклами и медийни партньорства, било чрез директни плащания по комуникационни стратегии.
И страшното не спира дотук. Нито президент, нито председател на парламент могат да сядат всяка седмица с главния прокурор и да "борят корупцията" по удобен и за двамата начин. Така се раждат имитации на съдебни реформи и на мерки за борба с корупцията по високите етажи.
Дотук с идеята и за парламентарна република, и независимо правосъдие, и за независими институции като президенти и разни регулатори като БНБ, КЗК и други изобщо немаловажни. Концентрацията на власт чрез подставени сламени лица по върховете на държавата опустошава институциите и гони и малкото останали независими и почтени хора в тях. Режимът може да е мек, но резултатите са като неутронна бомба, която опустошава избирателно мозъците и почтеността на във тези ешелони на властта, на чиято работа разчитаме, за да заприличаме на нормална и работеща държава.
Честито на Плевен, и на летището в Долна Митрополия - чака го основен ремонт скоро", коментира Николай Стайков.
"Цецка ни е подарък за овчето мълчание, ако не сте разбрали", пише Стефан Димитров.
"ГЕРБ взеха мъдро решение днес, произвеждайки Трайчо Трайков в по-атрактивната и перспективна дясна кандидатура", коментира в статус политологът Даниел Смилов.
"Ще кажеш не сме парламентарна република и Цецка досега не е била председател на НС...", напомня Александър Николов.
Журналистът Полина Паунова коментира в статус: "Подигравките с външния вид на Цецка Цачева са проява на такава безвкусица, каквато е и самата ѝ номинация. И би било тъпо възмущението да остане на това ...ниво.
Ето ви няколко други теми, по които тя наистина е уязвима:
- В първия мандат на Борисов Цецка Цачева бе този фактор, който позволи парламентът (в парламентарната република България) да бъде подчинен на Министерския съвет и лично на на
- Скандалът "Мери Джейн"
- Тя и показно как изглежда добрият партиец на ГЕРБ - бивш кадър на БКП, настоящ на...БКП 2.0
- В добрите политически традиции у нас съпругът на Цачева не беше ли назначен в РВД?
- И както
Това, разбира се, е само на първо четене. Историята с Цъфнал ГЕРБ е изключително смешна и символна за вкуса на Цачева, но не и за политическите ѝ дефекти. Фотошопнатата снимка в списание "МЕРИ" - също. Би било наистина жалко ако се занимаваме с тия глупости, отколкото с важните въпроси около нея." строенията на министър-председателя.- Скандалът "Мери Джейн"- Тя и показно как изглежда добрият партиец на ГЕРБ - бивш кадър на БКП, настоящ на...БКП 2.0- В добрите политически традиции у нас съпругът на Цачева не беше ли назначен в РВД?- И както Fanny Aronova припомни - Цачева е част от това статукво (начело с Цацаров и Пеевски), което обяви незапочналата съдебна реформа за радостно приключила."Това, разбира се, е само на първо четене. Историята с Цъфнал ГЕРБ е изключително смешна и символна за вкуса на Цачева, но не и за политическите ѝ дефекти. Фотошопнатата снимка в списание "МЕРИ" - също. Би било наистина жалко ако се занимаваме с тия глупости, отколкото с важните въпроси около нея."
Моята Втора сигнална система ме успокоява: Това е началото на края.
Но моята Първа сигнална система ме предупреждава: Това е краят на началото..."
Световноизвестната оперна певица Александрина Пендачанска, която винаги има сериозна гражданска позиция, написа този статус във "Фейсбук" часове след като ГЕРБ официално обяви кандидата си за президент - Цецка Цачева. Номинирането й, съобщено от лидера на управляващата партия Бойко Борисов предизвика вълна от коментари и във "Фейсбук" - иронични, сериозни, с емоции по скалата от смях до отчаяни въпроси "ще имигрирате ли в Румъния, ако изберат Цачева" (по аналогия с популярния в САЩ въпрос - "ще имигрирате ли в Канада, ако изберат Тръмп").Потребители оценяват като неподходяща и слаба кандидатурата на Цачева, но коментират и цялата кампания, поведението на ГЕРБ (да я обявят в последния момент), на лидера Бойко Борисов и общо състоянието на държавата, политическата класа и нуждата от промяна и алтернатива.коментира Александър Христов след избора.Думите на премиера при представянето на Цачева, че сега след толкова години и коментари за бащицата на нацията, най-после ще има и майка предизвикаха много шеги. В самия профил на Борисов във "Фейсбук" под обявяването на кандидата естествено преобладават позитивните реакции в стил "Браво Началник ! Успех!" Има и някои отрицателни, но те са защо не е бил издигнат Димитър Николов или Томислав Дончев.Положението е Mamma mia, обобщи Юлиан Попов в статус.който търси бащица - получава майка...това е положението, деца".Александър Геров"Ако това е майка ми се отричам с "Държавен вестник". И се чудя що ли за човек е бил баща ми?", възкликва друг потребител."Има и нещо позитивно в издигането на Цецка Цачева като кандидат за президент на управляващата партия. На всички следва да е станало ясноВ една бедна и корумпирана държава, без независими регулатори и без влиятелни независими медии, единственият контрол върху ситуацията е през властовите ресурси на изпълнителната власт.Само през тази власт може да се контролират постове и да се купуват и направо подк"А дали освен плакатите на Цачева вече са отпечатани фалшивите бюлетини?" е въпрос от Калин Манолов, свързан с честността на бъдещия вот.е статус, който се появи и покрай тази новина. "Трябва да дадем шанс на Цецка Цачева, преди да я съдим. Може да се окаже, че плете прекрасни търлъци", пише SHMATKO. Той коментира още, че "половината избиратели на ГЕРБ ще гласуват за техния кандидат за президент, убедени че става въпрос за Цеца Величкович"Николай Слатински коментира: "Карикатуристът Христо Комарницки, обаче прогнозира като публикува:"Статус за Фейсбук-архиваС голяма доза увереност мога да кажа, че след пет години Б.Борисов ще може да се кандидатира успешно единствено за пазач на охраняем паркинг.В общественото съзнание ще бъде само блед силует.02.10.2016"


description: "Не може да получите всичко. Не може неколкократко да осъдите думите му и после да кажете "Но все пак смятам, че той трябва да стане човекът с най-голяма власт на планетата."

title: Обама призова републиканците да спрат да подкрепят Тръмп

maintext:
Фотограф: Carlos Barria
Американският президент Барак Обама призова висшите републиканци да оттеглят подкрепата си за Доналд Тръмп по време на предизборно събитие в Северна Каролина."Имаме ситуация, в която този човек приказва неща, които никой не би толерирал, дори ако кандидатстваш за работа в "7-11" (верига супермаркети - бел. ред.)", каза Обама, припомняйки скандала с вулгарните изказвания на Тръмп отпреди десет години, който избухна миналата седмица и сериозно застраши номинацията му. Той накара бизнесмена да се извини за пръв път в кампанията си и накара редица висши републиканци да оттеглят подкрепата си за него."Безсмислено е да има хора, които казват: "Изобщо не одобряваме, наистина не сме съгласни, намираме тези коментари за отблъскващи, но все още подкрепяме кандидатурата му и мислим, че трябва да бъде президент", заяви Обама. "Не може да получите всичко. Не може неколкократко да осъдите думите му и после да кажете "Но все пак смятам, че той трябва да стане човекът с най-голяма власт на планетата".Преди дни председателят на Камарата на представителите Пол Райън обяви, че се дистанцира от Тръмп. Близо половината от 332-ма републикански сенатори, губернатори и членове на Конгреса осъдиха възгледите на Тръмп, показани във видеото, а около 10% са го призовали да се оттегли от надпреварата, показват изчисления на "Ройтерс".Но какъвто и да е опит за смяна на Тръмп по-малко от месец до надпреварата би бил равнозначен на огромни юридически и логистични препятствия.На снощния втори телевизионен дебат с кандидата на демократите Тръмп мина в настъпление и заяви, че ако бъде избран за президент, Хилъри Клинтън ще лежи в затвора, и атакува съпруга й – бившия президент Бил Клинтън – заради неговото отношение към жените.


description: Премиерът Бойко Борисов е по-голям експеримент от "експеримента Орешарски. Така кандидатът за президент, подкрепен от ДПС и бивш премиер Пламен Орещарски перифразира ироничните изказвани на министър-председателя по свой адрес през последните дни.

title: Орешарски: Борисов е по-голям експеримент от мен

maintext:
Пламен Орешарски
Фотограф: Анелия Николова
"Не вижда себе си, гледа другите", заяви в
яма да ни стигне времето да му изброим гафовете", каза кандидат-президентът и даде като пример смяната на българската кандидатура за ООН в последния момент, както и спирането на проекта за АЕЦ "Белене".
Орешарски каза, че и да е имал някакви съмнения дали трябва да влиза в президентската надпревара, вече няма и много се радва след като вижда как хората го посрещат по улиците.
За подкрепата на ДПС потвърди, че сам я е потърсил, но уточни, че не е поемал никакви ангажименти. В отговор на въпроси каза, че с почетния председател на движението Ахмед Доган се е виждал "не много скоро" и "винаги е удоволствие да се разменят разсъждения и коментари с него". С депутата от движението Делян Пеевски, когото Орешарски като премиер издигна за председател на ДАНС, не били се срещали след края на мандата на тогавашното правителство.
Орешарски каза, че ако бъде избран, ще се стреми да поддържа добри отношения с Русия и с Турция. "Към Русия отношението трябва да е като към голяма глобална сила близо до нас, към Турция - към голяма регионална сила, с която граничим. Предлагате да не се съобразяваме с нашите съседи, влиятелни при това? Това, че сме в един блок, не значи, че трябва да се скараме с всички останали. Обратното, дава сила да създадете добри отношения", каза той.
Според него всеки от досегашните държавни глави е допринесъл с нещо за институцията, но всички те "
Премиерът Бойко Борисов е по-голям експеримент от "експеримента Орешарски". Така кандидатът за президент, подкрепен от ДПС и бивш премиер Пламен Орешарски перифразира ироничните изказвания на министър-председателя по свой адрес. интервю за Би Ти Ви Орешарски и поясни, че съди по резултатите от управлението на Борисов и през първия, и през втория мандат. "Нне успяха да се еманципират от партиите, които ги издигнаха". "Всички имаха усилия, но никой не успя и всички се скараха с партиите, които са ги издигнали и нанесоха удар на държавността", каза той и подчерта: "Аз нямам партия зад мен."Кампанията на Орешарски досега е отнела 40 - 50 хил. лв. като цялата сума, по думите му, е от дарения на симпатизанти.


title: Литва инструктира населението за действия при руска агресия и окупация

maintext:
Част от инструкцията за разпознаване на БТР-80 и характерни на руската армия елемнти от оборудването и въоръжението му.
[kam.lt]
Инструкцията за действия при военна агресия Изтегляне
Министерството на отбраната на Литва обнови брошурата си, с която инструктира гражданите как да постъпват в случай на руско нахлуване и окупацията на страната. Това е третата подобна инструкция, публикувана след анексирането на украинския полуостров Крим от страна на Русия през март 2014г.Инвазията вероятно ще бъде предшествана от инфилкриране в медиите, агитация и мобилизиране на симпатизантите в страната, хибридна война и военна интервенция, се разказва в заемащата 75 страници брошура.Съдържанието ѝ основно е отделено на последната фаза и съдържа илюстрации на оновни видове въоръжение на сухопътните и десантните войски на Русия, бронирана и самоходна артилерийска техника, огнестрелно оръжие, гранатомети, куршуми, снаряди, мини, противотанкови ракети, маскировъчно облекло.На тях са посочени отделни характерни елементи и разпознавателни знаци, които гражданите биха могли да докладват като информация."Най-важното е гражданите да са информирани и да имат воля за съпротива - когато тези елементи са силни, агресорът по-трудно ще създаде подходяща среда за военна инвазия", допълва текст към отпечатаната в над 30 000 екземпляра брошура. В нея има и обяснение за действия при окупация, включително как се оцелява в дивата природа и как да се направи батерия от подръчни материали.Правителството създаде гореща телефонна линия за граждани да съобщават, ако видят съмнителна дейност, която може да е шпионаж. "Всеки литовски гражданин се превърна в мишена за шпионаж", казва Дариус Яунискис, ръководител на службата за национална сигурност, припомня Би Би Си.НАТО определи тази седмица кои части да изпрати в балтийските републики и Полша за подсилване на източния фланг на алианса срещу потенциална руска агресия. Анализ на американската фондация RAND показа неотдавна, че при сегашното състояние Русия би могла за не повече от 60 часа да превземе трите бивши съветски републики и всички варианти на НАТО да ги защити от окупация изглеждат обречени на провал.Руският президент Владимир Путин заяви, че всички подобни твърдения за руска военна заплаха и агресия са "бълнуване".


description: Това се разбра по делото срещу тях.

title: В килиите на задържаните за тероризъм сирийци са открити телефони (допълнена)

maintext:
Володя Йотов, един от адвокатите на тримата подсъдими
Фотограф: Георги Кожухаров [Днвеник]
Алмохаммад Абдулхамид, Ал Абдалах Фади и Ал Фанди Джасим,
Специализирания наказателен съд.
тъй като той е посещавал тримата в ареста и на практика е известен, а
Телефони, намерени в килиите на тримата подсъдими за тероризъм сирийски граждани, бяха приобщени като доказателства по делото. Процесът срещустанал известен като първото в България дело за тероризъм, започна по същество вТримата сирийски граждани, които са със статут на бежанци, получен в Германия, бяха задържани през февруари при опит да преминат нелегално от България в Турция. Според обвинението целта им е била "да участват в престъплението тероризъм", като се присъединят към организациите "Ислямска държава" и "Мюсюлмански братя". Като довод прокуратурата посочи открити снимки в мобилните им телефони и тяхна комуникация с неустановени по делото хора, съдържаща реплики като "само дето в работата има риск, забранен в международен мащаб"; "идвам при теб и умирам преди теб".В съдебната зала днес се разбра, че при друга проверка вчера (17 октомври) в килиите на тримата са открити още телефони. Техният брой засега не е известен, тъй като затворническата администрация не ги е предоставила.Прокуратурата поиска за следващото заседание да бъде назначена съдебно-техническа експертиза на съдържанието на телефоните и провежданите разговори и да бъде разпитан свидетел, който да обясни целта на пътуването на тримата подсъдими. Държавното обвинение поиска свидетелят да не разкрива своята самоличност. Адвокат Людмил Рангелов обаче възрази, че няма нужда свидетелят да е таен,може да му бъде предоставена друга защита.Рангелов нарече свидетеля "камерен агент", който разследващите са използвали, за да съберат повече информация.Заседанието премина в разпит на единия от призованите трима свиделите за днес. Другите двама не бяха в залата, тъй като единият не бил намерен на посочения адрес, а за другия не стана известно дали е бил изобщо призован редовно или не.


title: Синът на кмета на Симитли стана международен съдия

maintext:
Апостолов е един от най-бързо прогресиращите български съдии
[LAP.bg]
Стефан Апостолов влиза в листата на международните футболни съдии от 2017 година, съобщи БТА.Младият арбитър, син на кмета на Симитли Апостол Апостолов, не е получавал ниски оценки за работата си в последните 18 месеца и не се е замесвал в скандали, което е наклонило везните в негова полза.В листата на ФИФА Апостолов ще заеме мястото на прекратилия кариерата си Цветан Кръстев от Варна. Листата на ръководещите български международни съдии остава от шест души.Георги Кабаков от Пловдив продължава да е най-високопоставеният пред ФИФА, а Никола Попов от София се придвижва на второ място. Именно Кабаков ще ръководи мач от световните квалификации Останалите съдии в международната листа са Ивайло Стоянов (Петрич), Станислав Тодоров (Шумен) и Николай Йорданов (София).


description: Той не получи нито един вот "против" на първото гласуване с т. нар. "цветни бюлетини", в което участват както Кристалина Георгиева, така и Ирина Бокова.

title: Португалецът Антонио Гутериш ще бъде следващият лидер на ООН (видео)

maintext:
The next Secretary General will be Antonio Guterres. #NextSG pic.twitter.com/IBhNurZjoX
— Mathias Ask (@MathiasAsk) October 5, 2016
Full results of the sixth and final #NextSG strawpoll.
Formal result tomorrow.
(P5 voting intentions excluded) pic.twitter.com/kHxEubclRI
— WFUNA (@WFUNA) October 5, 2016
My most sincere congratulations to #Antonio_Guterres! More than confident that he will be an excellent #NextSG!
— Irina Bokova (@IrinaForUN) October 5, 2016
Congratulations to Antonio Guterres - the #nextSG! Best of luck in pursuing an ambitious agenda for the UN.
— Kristalina Georgieva (@KGeorgieva) October 5, 2016
Антонио Гутериш
Португалският кандидат Антонио Гутериш най-вероятно ще бъде следващият генерален секретар на ООН, съобщи агенция "Ройтерс". Представителят на Русия в ООН Виталий Чуркин го обяви за "ясен фаворит" на церемония преди минути., един от които също е бил от постоянна членка на Съвета. На практика Георгиева е била изправена пред две заплахи за вето, но не се знае от кои държави.Според официалната информация. По думите на репортерката на агенция "Франс прес" Каръл Ландри, две държави постоянни членки са били готови да ѝ наложат вето.Гутериш не получи нито една заплаха за вето от петте страни постоянни членки на Съвета за сигурност на първото неформално гласуване с т. нар. "цветни бюлетини", в което участват както Кристалина Георгиева, така и Ирина Бокова. "За" него са гласували 13 държави, а две са се въздържали.Членове на Съвета за сигурност са Китай, Франция, Русия, Великобритания и САЩ (постоянни) и Ангола, Египет, Япония, Малайзия, Нова Зеландия, Сенегал, Испания, Украйна, Уругвай и Венецуела.Очаква се официалният вот на Съвета да бъде утре сутрин в 10:00 местно време в Ню Йорк (17:00 българско). След това гласуване трябва да се проведе и в 193-членното Общо събрание на ООН.Георгиева и Бокова поздравиха официално Гутериш в "Туитър".Бюлетините на петте страни постоянни членки на Съвета за сигурност, които имат право на вето, са обозначени с различен цвят от този на бюлетините на непостоянните 10 без това право. Прагът на шанса за успех е събирането на 9 гласа "за" и нито един глас против от САЩ, Русия, Великобритания, Франция и Китай, които могат при окончателното гласуване да наложат вето.На последното гласуване с безцветни бюлетини над този праг бе единствено Гутериш . В предишните четири вота още няколко кандидати са събирали поне 9 гласа, окуражаващи ги да продължат. Сред тях бе и Ирина Бокова , но това бе при първото гласуване преди месеци и докато тя бе официалният кандидат на България.Сега тя участваше самостоятелно след като на последното гласуване събра 6 гласа "за", 7 "против" и 2 "без мнение". В днешното гласуване зад Бокова не стоеше никоя държава, докато за броени дни Георгиева получи официална подкрепа от Унгария, Полша, Латвия, Черна гора и бившия кандидат от Хърватия Весна Пушич.Подробности очаквайте по-късно на www.dnevnik.bg


description: Здравният министър Петър Москов обясни проблемите в коалицията в последните дни с това, че и трите партии имат кандидати за президент.

title: Зеленогорски след срещата при Борисов: Няма да има предсрочни избори (обновена)

maintext:
Фотограф: Юлия Лазарова
"Няма да тласнем страната в спиралата на предсрочните избори и да подарим властта на БСП и ДПС", заяви съпредседателят на Реформаторския блок (РБ) Найден Зеленогорски, след срещата с правителството и премиера Бойко Борисов."Не сме говорили нито за развод, нито за брак", каза и министърът на здравеопазването Петър Москов. Според него трите партии подкрепящи правителството (ГЕРБ, РБ и Патриотичния фронт) са препотвърдили подкрепата за кабинета и мнозинството в парламента. Той обясни проблемите в коалицията в последните дни с това, че и трите партии имат кандидати за президент."Ако някой си мисли, че сме хора, които могат да бъдат подложени на другарски съд се лъже", каза Зеленогорски по повод изтичащата от заседанието информация с източници от ГЕРБ.Вицепремиерът Меглена Кунева уточни, че са били поканени от Борисов и не могат да говорят в комюнике от негово име, а той ако е искал е щял да даде изявление."Няма да тласнем държавата в спирала от избори и да дадем на тепсия властта на БСП и ДПС", коментира още Зеленогорски, цитиран от пресслужбата си. Той уточни, че при Борисов не са били подложени на "Другарски съд"."Имахме заседание с ръководството на Парламентарната група на ГЕРБ и уточнихме, че в програмата за извънредното заседание на парламента във вторник влизат трите точни важни за РБ – създаване на анкетна комисия, която да разследва казуса АЕЦ "Белене", промените в Изборния кодекс и намаляване на наказателната лихва върху просрочените задължение от 10 на 8%", каза още Зеленогорски.Той е признал, че има влошаване на комуникацията с ГЕРБ, но не трябва да се допуска кампанията за президентските избори да се отрази зле на стабилността в държавата."Въпреки че сме в кампания, не бива да се излиза извън рамките на добрия тон. Никой в залата по време на Министерски съвет не е поставял въпроса дали някой подкрепя ГЕРБ, а дали подкрепяме приоритетите на правителството и трите Парламентарни групи, които стоят зад управлението, изразиха подкрепа за програмата, каза пък министърът на здравеопазването Петър Москов.


description: Северноирландците ще зарадват почитателите на пост-пънка, сърф- и алтернативния рок с дебюта си Arms Around a Vision, номиниран за албум на годината в родината им.

title: Инди рок бандата Girls Names гостува в столичния Mixtape 5 този петък

maintext:
Фотограф: Sarah Doyle [Indioteque]
Билети за концерта могат да бъдат закупени от Ticketlogic на цена 20 лв., а в деня на събитието ще струват 25 лв. Гостуването на Girls Names ще завърши с афтърпарти в клуб "Ателието" на "Цар Самуил" 50, на което ще пускат двама от членовете на българската нойз-поп група Doesn't Frogs.
Северноирландската инди рок банда Girls Names ще зарадват почитателите на пост-пънка и сърф-рока с концерт в столичния клуб Mixtape 5 (B-Side) този петък, 7 октомври. Музикантите от Белфаст, чийто дебют Arms Around a Vision е номиниран за най-добър албум в родината им, идват по покана на платформата за различна музика Indioteque Girls Names са създадени през 2009 г. Освен в Северна Ирландия, албумът бе приветстван от NME, Vice, Pitchfork и други музикални медии. Според Consequence of Sound "Музиката им звучи все едно Ник Кейв и Едуин Колинс се конкурират кой да пише песните на Magazine", а самите те цитират Дейвид Боуи и Einstürzende Neubauten като вдъхновение. Групата ще допадне на почитателите на китарите Pixies, атмосферата на Joy Division и съвременни превъплъщения на този звук.


title: Великобритания даде зелена светлина за разширяването на летище "Хийтроу"

maintext: Великобритания днес даде зелена светлина за изграждането на нова писта на летище Хийтроу на стойност 22 милиарда долара след 25 години дебати, предаде БТА, като цитира "Ройтерс"."Хийтроу" се конкурираше с по-малкото лондонско летище "Гетуик" за разширяване, след като няколко правителства не успяха да вземат решение за нова писта заради природозащитни и политически протести.В изявление правителството заяви, че предлага законово задължителни ограничения на шума в отговор на противопоставянето на местни жители, които се притесняват от шума и замърсяването на въздуха.Проектът най-вероятно ще се изправи пред законови спънки и окончателно одобрение в парламента в срок от една година, което означава, че новата писта може да бъде открита най-рано през 2025 година.Предпочетената от правителството опция ще бъде обект на цялостна и честна обществена консултация, обяви министърът на транспорта Крис Грейлинг.Той заяви, че разширяването на Хийтроу е най-ясният знак, че Великобритания е отворена за бизнеса след решението на британците да излязат от ЕС.Според независимо тригодишно проучване нова писта на "Хийтроу" ще създаде 70 000 нови работни места до 2025 година и ще увеличи брутния вътрешен продукт с между 0.65 и 0.75 процента до 2050 година, което е подкрепа за икономиката от 146 милиарда британски лири (180 милиарда долара) за 60 години.Преди днешното заседание на масата имаше три възможности - нова писта на "Хийтроу", удължаване на съществуващите две писти или нова писта на "Гетуик". Правителството беше намекнало, че ще избере нова писта на "Хийтроу" - по-амбициозната и скъпа опцияРешението на британското правителство за нова писта на летище "Хийтроу" показва, че Великобритания може да бъде отворена, глобална, успешна страна, след като напусне Европейския съюз, заяви след гласуването премиерът Тереза Мей.Пред лондонския в. "Ивнинг стандард" Мей посочи, че стъпката показва готовността на правителството да "взима големи решения"."Разширяването на летището е жизненоважно за икономическото бъдеще на цялото Обединено кралство (...) Компаниите ще знаят, че изграждаме инфраструктурата, от която се нуждаят, за да инат достъп до световните пазари", цитира думите й изданието."Решението показва, че след като напуснем ЕС, можем да постигнем успех от Брекзит и Великобритания може да бъде онази отворена, глобална, успешна страна, която всички ние искаме да бъде", отбеляза Мей.Нейна говорителка информира, че правителствената комисия от министри е решила единодушно да позволи строителството на трета писта на "Хийтроу".Кметът на британската столица Садик Хан обаче коментира решението като погрешно и се закани да го оспорва в съда през идните месеци.Външният министър Борис Джонсън пък го определи като неизпълнимо и изрази предположение, че ще бъде спряно.


description: За да има повече инвестиции и доверие в съдебната система в България, проблемът с корупцията трябва да бъде поставен наистина много сериозно.

title: Посланикът на САЩ Ерик Рубин: Напредъкът на съдебната реформа е недостатъчен

maintext:
Ерик Рубин
Фотограф: Юлия Лазарова
"Първо, аз съм чужденец, българите трябва да решават кое е достатъчно и кое не. Но мисля, че първите стъпки са направени. Законодателството, осигуряващо независимостта на съдебната система, беше първата стъпка. Много важно обаче е да се направят и редица други неща. Така че коректният отговор вероятно е – не, напредъкът не е достатъчен". Така посланикът на САЩ Ерик Рубен отговаря на въпрос дали смята, че напредъкът в съдебната реформа е достатъчен в интервю за iconomist.bg. За да има повече инвестиции и доверие в съдебната система в България, проблемът с корупцията трябва да бъде поставен наистина много сериозно, смята Рубин.Мисля, че най-важното е прозрачността – българската публика да знае кои са собствениците на медиите, оказва ли се политически натиск над тях, отговаря посланикът на въпрос какво ще направи срещу руската хибридна война у нас, каквато цел си определи на изслушването на Сенатската комисия. "Целта е да имате обективни медии, които да предоставят на българската публика факти, от които българските граждани да могат сами да вземат решения за бъдещето на собствената си страна. Ако фактите са манипулирани, ако информацията се изопачава с политически цели, българската публика е лишена от възможността да взема автономни решения. Така че за мен това е най-важното – прозрачност в медийната собственост, прозрачност за политическия дневен ред в медиите", каза Рубин.Незаконното и недопустимо анексиране на Крим от Русия по никакъв начин не може и не трябва да бъде прието, заяви посланик Рубин. Според него това е най-голямото нарушение на международното право след Втората световна война. За това САЩ търсят начини да укрепят сигурността на черноморските членки на Алианса, включително България. В последните месеци помагаме на България да се справи с предизвикателствата, които тя изпитва в охраната на въздушното си пространство, докато работи за модернизирането на своята авиация, добавя Рубин."Ние подкрепяме всяко усилие на страните от ЕС за увеличаване на техните отбранителни способности пред лицето на сериозни предизвикателства. Но е много важно това да не е за сметка на НАТО, да не води до оттегляне на страни – членки на НАТО, от техните задължения, от ангажимента, който всяка членка е поела да изгражда своя отбранителен потенциал, като отделя два процента от своя БВП за отбрана", коментира Рубин идеята за създаване на армия а ЕС.Рубин коментира и кандидатурата на Кристалина Георгиева за генерален секретар, като според него кандидатурата и е издигната много късно и тя е имала съвсем малко време за кампания. "Ако беше се появила по-рано в състезанието, не знам – вероятно нещата можеха и да са други, защото тя е забележителен човек", добавя Рубин.


title: "Пепси" намалява захарта и солта в продуктите си

maintext:
Фотограф: Mike Blake
Американският гигант "Пепсико" (PepsiCo) ще похарчи милиарди долари, за да разработи нови напитки и закуски както и да намали захарта, солта и мазнините в съществуващите вече, съобщава "Файненшъл таймс". Това ще се случи заради търсенето на по-здравословни храни и натиска от страна на регулаторите за мерки, които да намалят затлъстяването сред населението, което се е превърнало в епидемия.Това е един от първите производители от тази индустрия, който предлага продукти с намалени нива на нездравословните съставки. От "Пепси" твърдят, че пакет от техните пакетирани хрупкави храни (пакетирани храни от типа на пелети, чипс, солети и др.) съдържат по-малко сол от филия бял хляб.В същото време ако се съди по 10-годишния план на компанията, има още дълъг път да се извърви.Промяната в хранителните навици на хората, сред които и резкия спад в консумацията на газирани напитки, накара компанията да направи радикална промяна в индустрията. Тя обаче предстои да се види в данните за затлъстяването, които към момента отчитат, че с такъв проблем са 36.5 на сто от жителите на САЩ.Оценката на Индра Нууи, директор на компанията е, че въвеждането на по-здравословни продукти е важно за растежа й."Обществото трябва да промени навиците си. Не можем да направим много срещу заседналия начин на живот, но можем да осигурим на потребителите вкусни продукти с малко мазнини, сол и захар. В миналото залогът беше вкусът на продукта. Сега се налага това да се промени", посочва тя.Планът на производителя е част от по-голяма програма, базирана на препоръките на Световната здравна организация. През миналата седмица тя обяви, че правителствата по света би трябвало да облагат със специални такси подсладените напитки в името на борбата със затлъстяването и диабета. В категорията попадат газирани, плодови, разтворими, енергийни, спортни, сладки алкохолни, ароматизирани напитки и дори 100% плодовите сокове.Повишаване на крайната цена на продуктите с 20% би намалило потреблението им със същия дял, се казва в разпространения във вторник - Световният ден за борба със затлъстяването, доклад "Фискални политики за правилно хранене и предотвратяване на незаразни болести"."Пепси" планира да намали броя на калориите, идващи от добавената захар, в опаковка от 340 гр. до под 100 в поне две трети от всичките си напитки, предлагани по цял свят. Близо 40 на сто от техните напитки на 10-те им най-големи пазара, отговарящи за 80 на сто от приходите им, вече отговарят на тази цел.Над три четвърти от храните, които предлага гигантът, ще съдържат 1.1 г или по-малко наситени мазнини за 100 калории, докато същата пропорция от така наречените снакове, предлагани по цял свят, ще съдържат 1.3 мг или по-малко сол на всяка калория. В момента около половината от глобално предлаганите продукти отговарят на това изискване.Конкурентите от "Кока кола" или "Монделийз интернешънъл" (производител на шоколадите "Милка", на бисквитите "Белвита" и др.), които разнообразяват портфолиото си извън нездравословните храни и напитки, имат планове да намалят съдържанието на захар, сол и мазнини, но поставените от тях цели е трудно да бъдат сравнени."Кока-кола" се стреми да предлага напитки с никакви или малко калории на всичките си над 200 пазара до 2020 г. като към момента това било факт в 191 страни. "Монделийз" се стреми да превърне половината от продуктите си в "приемливи" за здравето като до 2020 г. намали наситените мазнини и солта с 10 на сто в продуктите си. Все още не е публично обявена целта по отношение на съдържанието на захар.От "Пепси" не съобщават колко точно ще инвестират в така обявената програма. Главният научен директор на компанията Мехуд Кан посочва, че фирмата е удвоила сумите, които влага в изследвания и развитие през последните пет години. За миналата година разходите на компанията за това са били 754 млн. долара.


description: Той е единственият останал в ареста по делото срещу него и още 13 мюсюлмани, които са обвинени, че са пропагандирали към война.

title: Всички свидетели срещу Ахмед Муса се отказаха от показанията си

maintext:
Прокурор Недялка Попова смята, че е абсурдно свидетелите да се отричат от показанията си.
Фотограф: Анелия Николова
Муса и останалите са обвинени в омраза на религиозна основа и пропагандиране на война чрез разпространение на идеите на терористичната организация "Ислямска държава". Ахмед Муса е обвинен в три престъпления, сред които проповядване на антидемократична идеология. Те бяха задържани при акция на ДАНС през 2014 година. Оттогава в ареста остана само Муса. Останалите са или под домашен арест, или с по-лека мярка.
По делото в Пазарджик, за което през лятото главният прокурор Сотир Цацаров изпрати допълнително двама прокурори, днес настъпи неочакван обрат. Всички свидетели по делото срещу Ахмед Муса Ахмед и още 13 души се отказаха от първоначалните си показания. Те обявиха че при първоначалните им разпити са били объркани и неправилно разбрани, съобщава БНР.Според разпитаните днес в съда в Пазарджик, в проповедите, организирани от Ахмед Муса, се е говорило единствено за религия и как правилно да се изпълняват молитви. Муса се обърна към част от свидетелите с въпрос: Казвал ли съм, че на територията на България трябва да се наложи ислямът с война?. Отговорите бяха отрицателни.Според прокурор Недялка Попова отказът на свидетеля от първоначалните му показания е класика в нашето правораздаване: "Мислите ли, че разследващият може да си измисли това и да го пише? Едно изречение е вярно, едно изречение е измислено. Това е абсурд", смята обвинителят.Следващото заседание е на 20 октомври, когато ще бъдат разпитани тайните свидетели.


title: Как общинската администрация в София (район Витоша) отстранява излезлите от употреба МПС

maintext:
1
2 Днес, 19.10.2016 г.
Фотограф: аз
Поредният излязъл извън употреба и зарязан автомобил на една софийска улица. Като съвестни граждани подаваме сигнал на контактния център на столична община още през юни. Какво се случва 4 месеца по-късно? НИЩО!


title: Видео: Как Uber достави хиляди бири с камион без шофьор

maintext:
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
За пръв път в историята автономен камион достави търговски товар на близо 200 км и това е ключов момент за тази технология, транспортната индустрия и щата Колорадо.Това съобщи пивоварният гигант "Анхойзер-Буш" (Anheuser-Busch) по повод успешното сътрудничество с компанията "Отто", поделение за карго превози на "Юбер" (Uber).Тестът с пълен товар от почти 52 000 кутии с бира е бил проведен на 20 октомври по местна магистрала с подкрепата на щатските власти от Форт Колинс до Колорадо спрингс.В кабината непрекъснато е имало шофьор, който започва и приключва пътуването и паркирането. Но когато камионът напуска портала на складовете на път за магистрала I-25, той се оттегля в задната част и само наблюдава дали автопилотът работи добре.На рекламното видео за експеримента се вижда дори как той си чете списание, както и колко стряскащо е човек да види летящ по пътя огромен камион без водач на волана.В официалното съобщение се казва, че "Отто" и "Анхойзер-Буш" опитват да отговорят на сериозните предизвикателства в транспортния сектор, сред които са и регулациите, ограничаващи броя часове, които водачът може да прекарва зад волана, т.е. и парите, които може да печели.Фактът, че шофьорът се оттегля на мястото за почивка и дори вероятно ще може да подремне, повдига и регулаторни въпроси дали докато спи в пътуващия камион, той продължава да е "на работа". Технологията ни дава идея как водачите може да не бъдат изправяни пред избора между сигурността и доходите си, допълват от "Анхойзер-Буш".Двете компании опитват да намалят смъртните случаи по пътищата ("почти половината стават на магистрали и 94% са причинени от човешка грешка"); да направят пътуванията енергийно по-ефективни (т.е. да се харчи по-малко гориво и да се отделят по-малко вредни емисии); да реши проблема с недостиг на шофьори на камиони (заради който работещите са принудени да са по-дълго време на пътя)."С това продължило над 120 мили автономно пътуване "Отто", "Анхойзер-Буш" и Колорадо показват, че времето на самоуправляващите се камиони за далечни превози вече не е въпрос на въображение – те са тук и сега, представляват жизнена и реална алтернатива, която в следващите години може изцяло да разгърне потенциала си", коментират от пивоварната компания."Да, веднага можете да отидете и да си купите кен бира, доставен от безпилотен камион", допълват от "Отто".Компанията допълва, че камионът е минал през центъра на Денвър и е използвал камери, радар и lidar сензори, с които е "виждал" пътя. Системите на "Отто" са контролирали ускорението, спирането и скоростите без човешка намеса."С оборудвани от "Отто" камиони шофьорите ще имат възможност да си почиват на дългите отсечки по магистралите, докато камионът продължава да се движи и да прави пари за тях. Когато видите на пътя камион и зад волана няма никого, ще знаете, че е много невероятно да ви блъсне, да кара агресивно или да пропилее и една капка гориво", описват бъдещето от "Отто".


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 12 октомври 2016 г.

maintext: 1/16 снимки в галерията Мюсюлмански шиитски жени приковани с вериги, участваха във възстановка на битката при Кербала, един ден преди шиитите да отбележат деня на Ашура в Набатия, Ливан.


title: "Атлетико" обра индивидуалните награди за миналия сезон в Примера

maintext:
"Дюшекчиите" изгубиха битката за титлата, но все пак прибраха най-много индивидуални отличия
"Атлетико" (Мадрид) обра индивидуалните награди за най-добрите през миналия сезон в Примера дивисион, които бяха раздадени на гала вечер във Валенсия.За най-добър треньор на сезон 2015-2016 беше избран наставникът на "дюшекчиите" Диего Симеоне.Най-ценното отличие - за играч №1 на първенството, пък бе връчено на френската звезда на тима Антоан Гризман.Индивидуални призове по постове взеха стражът на "Атлетико" Ян Обрак и защитникът Диего Годин.Със статуетки за най-добри на постовете си взеха и халфът на "Реал" (Мадрид" Лука Модрич и звездата на "Барселона" Лионел Меси.За най-добър чужденец беше избран уругвайският нападател на каталунците Луис Суарес. За откритие на сезона бе обявен Марко Асенсио от "Реал", който през миналия сезон игра като отдаден под наем в "Еспаньол".


description: Според сръбския треньор, който хвърли оставка няколко часа преди съботния мач с "Берое", организацията на "Герена" е много лоша.

title: Люпко Петрович: Не е ясно кой е собственик на "Левски"

maintext:
Петрович заяви, че е направил чудо в "Левски", но повече не можел "да се бори с вятърни мелници"
[LAP.bg]
Новости".
69-годишният специалист допълни, че от отбора се е очаквало невъзможното. "Не е моя работа да го казвам, но всеки в България знае, че направих едно чудо. Не е нормално при тези условия да бъдеш начело пред "Лудогорец". Успяхме, защото изградихме компактен тим и играем силно като колектив."
"Въпреки това изпитваме трудности срещу конкурентите ни. Очакванията са огромни, а най-голямата отговорност беше моята. Няма сили да продължавам да се боря с един милион проблеми. Уморен съм. Не мога да се боря с вятърни мелници. Нямам повече енергия да го правя", завърши сърбинът.
Изненадващо напусналият "Левски" Люпко Петрович обяви, че не е ясно кой е собственик на клуба. Според сръбския треньор, който хвърли оставка няколко часа преди съботния мач с "Берое" (2:0) , организацията на "Герена" е много лоша."Ситуацията в "Левски" не е добра. Не се знае кой е собственик. Организацията е слаба, а в същото време феновете, както тези на "Цървена звезда", очакват единствено победа", каза Петрович в интервю за сръбското издание "


description: Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg.

title: С децата в почивните дни (15 и 16 октомври)

maintext:
Фотограф: Randall Hill
[Галерия 2.0]
- Севлиево -
храмов празник и празника на селото с богата програма.
В 10.30 часа за най-малките ще има детско шоу на площада. Програмата ще предложи по-късно народни борби, футболна среща, а в 18 часа, за завършек - музика с оркестър и вкусна храна.
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg - Днес учените знаят повече за Марс, отколкото за най-дълбокото място в океана- Марианската пъдина. Какви животни има там долу? Как оцеляват? Може ли човек да оцелее на такава дълбочина? Защо е трудно да бъде изследвана? На тези въпроси младшите изследователи на "Био игри" ще получат отговори в ателието. По време на морско приключение те ще разкрият кои животни живеят там, ще участват в експерименти и ще разберат как хората оцеляват там, ще участват в ролеви игри, за да научат повече за животните. Всяко дете ще си изработи животно от най-дълбокото място на Земята.Занятията са от 11:00-12:30ч. за деца между 5-7 годишна възраст и 13:00–14:30ч. за деца между 8-10 годишна възраст. Необходимо е предварително записване на 0889/ 996724 или info@bio-game.org - От 17 часа, организира работилница "Нарисувай си чанта". Малките дизайнери ще имат възможност, да създадат композиция по свой вкус, като използват своята фантазия, различни печати, шаблони, мастила и акрилни бои. Работилницата е подходяща за деца на възраст от 4 до 14 г. Всички материали са осигурени. Необходимо е предварително записване на тел: 0887764649, чрез съобщение във "Фейсбук" или на: nevenadacheva@gmail.com . Цента за едно посещение е 15 лв.- В музей "Земята и хората" от 10, 11.30 и 14 часа. олимпийски състезатели по биология и химия участват като демонстратори вна Bayer. Целта на инициативата е да се покаже на учениците от 3-ти до 6-ти клас, че науките химия и биология имат и забавна страна, и че могат да бъдат любопитни занимания не само за учени или състезатели от олимпиади.Демонстрациите носят и интригуващи имена като Дъга в цилиндър, Химически хамелеон, Дух, Писмата на император Цин и показват основни принципи от заобикалящия ни свят. Входът е свободен.- в детския научен център Музейко ще се садят цветя и зеленчуци в експерименталната градина на новооткрития Учебен корпус. Всички между 5 и 10 години са добре дошли в двете работилници: от 11 до 12 часа - "Отглеждане на градина вкъщи или в училище" (за деца на възраст между 8 и 10 години) и от 12 до 13 часа - "Засади първите луковици в експерименталната градина на Музейко" (за деца на възраст между 5 и 18 години). Необходимо е предварително записване наДецата са приканени да идат екипирани с гумени ботуши и да бъдат готови да се изцапат.събира малчугани на над 6-годишна възраст на лекция, на която Кристина Тужарова ще им разкаже за живота и изкуството на испанския художник Пабло Пикасо. И то докато рисуват Цената е 20 лева, като в нея са включени всички материалите. Записвания на: k.toujarova@gmail.com на телефон: 0885 61 57 54 или чрез попълване на форма за записване . Мястото е "Галерия 2.0" на ул. "6-ти септември" 26.традиционният, се провежда в града. Концерти, изложби и конкурси, творчески работилници и изложения на специалитети от тиква, приготвени от местни майстори - готвачи очакват жителите и гостите на града. Кулминацията на празника е в събота, когато карнавална фиеста ще залее улиците на Севлиево с маскирани за празника деца и възрастни.- Отбелязва се- В музей "Земята и хората" от 10, 11.30 и 14 часа. олимпийски състезатели по биология и химия участват като демонстратори вна Bayer. Целта на инициативата е да се покаже на учениците от 3-ти до 6-ти клас, че науките химия и биология имат и забавна страна, и че могат да бъдат любопитни занимания не само за учени или състезатели от олимпиади.- От 17 часа, организира работилница "Нарисувай си чанта". Малките дизайнери ще имат възможност, да създадат композиция по свой вкус, като използват своята фантазия, различни печати, шаблони, мастила и акрилни бои. Работилницата е подходяща за деца на възраст от 4 до 14 г. Всички материали са осигурени. Необходимо е предварително записване на тел: 0887764649, чрез съобщение във "Фейсбук" или на: nevenadacheva@gmail.com . Цента за едно посещение е 15 лв.- традиционният, се провежда в града. Концерти, изложби и конкурси, творчески работилници и изложения на специалитети от тиква, приготвени от местни майстори - готвачи очакват жителите и гостите на града.


description: Как изглежда днес голямата базилика в Плиска. Най-големият до началото на ХV век християнски храм в Европа е обект на възстановяване, за което правителството тази седмица отпусна поредните 250 хил. лв., а общо досега за издигането на храма наново са дадени около 1.5 млн. лв.

title: Сподели ... Голямата базилика в Плиска

maintext:
Фотограф: Стоян Михайловски
Как изглежда днес Голямата базилика в Плиска? Най-г
до началото на ХV век
по проект на Теофил Теофилов от 80-те години. Основен мотор на възстановяването е директорът на Националния исторически музей Божидар Димитров.
олемиятхристиянски храм в Европа е обект на възстановяване, за което правителството тази седмица отпусна поредните 250 хил. лв., а общо досега за издигането на храма наново са дадени около 1.5 млн. лв.Националният историко-археологически резерват "Плиска" е обявен за археологически паметник на културата с национално значение през 1970 г. Първите строежи започват тук в края на VII и началото на VIII в.Днешната реконструкция еВиртуалното посещение на обекта е възможно благодарение на проекта "Сподели България", който засне 360-градусови панорами на много културни и природни забележителности на България, мключително всички обекти на ЮНЕСКО. Досега в "На път" представихме Боянската църква , тракийската гробница в Свещари Казанлъшката гробница , парка Пирин , стария град на Несебър , езерото Сребърна и много други обекти.


title: Русия е готова да замрази с ОПЕК добива на петрол, обяви Путин

maintext:
Владимир Путин с президентите на Турция и Азербайджан на енергийния форум в Истанбул.
Русия е готова да се присъедини към предложеното замразяване на добива на петрол от страните членки на ОПЕК, заяви президентът Владимир Путин на енергиен конгрес в Истанбул.Според него евтиният петрол е предизвикал недостиг на инвестиции в енергийния сектор по цял свят, а това в един момент ще доведе до дефицит и нови "непредвидими скокове" в цените."Ето защо в сегашната ситуация смятаме, че замразяване или дори съкращаване на добива на петрол е вероятно единственото правилно решение за поддържане на стабилността в глобалния енергиен секор", цитира думите му агенция "Ройтерс"."Русия е готова да се присъедини към съвместни мерки за таван на производството и призовава и други страни, добиващи петрол, да сторят същото."Той изрази надежда, че формалното одобрение на договорката от Алжир през септември за нови квоти сред страните - членки на ОПЕК, ще стане факт на редовното им заседание през ноември.През миналия месец руският добив скочи с почти 4%, след като през август достигна 11.11 млн. барела на ден – нов постсъветски рекорд.Путин не каза на какво равнище страната му е готова да замрази добива. Преди седмици представители на руски петролни компании заявиха пред "Ройтерс", че нямат планове да намаляват или свиват производството.


description: Представители и привърженици на БСП скандират "Оставка" пред Министерски съвет, съобщи агенция "Фокус", а БиТиВи показа с репортаж от мястото.

title: Организирани от БСП скандираха "Оставка" пред Министерски съвет

maintext:
Фотограф: БСП
Представители и привърженици на БСП в късния следобед скандираха "Оставка" пред Министерски съвет, съобщи агенция "Фокус", а БиТиВи показа с репортаж от мястото. По оценка на телевизията участниците в провята са няколко десетки.Източник на информацията на агенция "Фокус" пък е председателят на Градския съвет на БСП Калоян Паргов.От протестират се чуват и възгласи "България" както и аплодисменти за представянето на Ирина Бокова. Настоява се еврокомисарят Кристалина Георгиева да бъде оттеглена от поста."ГЕРБ за пореден път показаха, че не мислят за нас - обикновените хора, че за тях националната чест и достойнството отсъстват. Че за тях корпоративните, олигархичните и чуждите интереси са по-важни от достойнството на обикновения българин". Това заяви лидерът на БСП-София Калоян Паргов по време на протеста, цитиран от пресцентъра на партията в съобщение, изпратено до медиите."На висок глас изразяваме своето възмущение от решенията и действията на това правителство. То оттегли подкрепата си за Ирина Бокова. Тя изпълни поставената задача да се класира на едно от първите места в надпреварата. Така разбираме колко искрена и последователна е била тази подкрепа", Това заяви народният представител от БСП Янаки Стоилов.


title: Борисов: От БСП Орешарски ли предлагат за еврокомисар

maintext:
Бойко Борисов
Фотограф: Анелия Николова
Премиерът Бойко Борисов иронизира лидера на БСП Корнелия Нинова, която днес настоя да се отложи издигането на нова българска кандидатура за еврокомисар за след президентските избори."Защо да изчакам? Ако не стане президент г-н Орешарски, да пратим него еврокомисар?" попита реторично той пред журналисти в Нови пазар, където беше за откриване на ново предприятие. Борисов напомни, че представителите на БСП са ставали на крака при влизането на Орешарски, когато той беше премиер, а сега "се чудят как да се откажат от него".Днес Орешарски е кандидат - президент, подкрепян от ДПС, а преди дни Корнелия Нинова призна, че е било грешка социалистите да гласуват за тогавашното му предложение депутатът от ДПС Делян Пеевски да оглави ДАНС."Не са ни победили на парламентарни избори, за да имат претенции да кажат кой да е", заяви Борисов.Постът еврокомисар остана вакантен след като вчера зам.-председателят на Европейската комисия Кристалина Георгиева подаде оставка и пое висок пост в Световната банка. Това даде повод на левицата да критикува Борисов, заради слабата външна политика на когото България щяла да "изпусне" отговорния ресор на Георгиева "бюджет и финанси".Борисов напомни, че ресорът на Георгиева е договарян от неговото правителство, както и това, че изборът на Ирина Бокова за председател на ЮНЕСКО е станал по време на първия му мандат. "Не искам да се притесняват моите опоненти. Никой по-добре от нас не може да преговаря по тази тема," каза той и изрази надежда, че след като "имаме европейка на такъв висок пост в ЮНЕСКО и друга на висок пост в Световната банка, и други ще тръгнат в тази посока".Премиерът изтъкна, че "заради добрината си" ще направи консултации за това назначение и призова политическите си опоненти "да си погледнат назначенията в чужбина", където били пращани "само социалисти", включително такива пращал и той самият. Борисов даде пример със съпруга на Бокова представителя на България в ЕБВР Калин Митрев. Борисов съобщи, че в понеделник ще разговаря по темата с председателя на Европейската комисия Жан Клод Юнкер и ще изслуша неговите предложения. Той каза, че има кандидати, но не е редно да посочва имена. В отговор на въпрос дали това е сегашният президент Росен Плевнелиев, премиерът напомни, че по конституция държавният глава той трябва да остане на поста си до края на януари.


title: ФБР подновява разследването за имейлите на Хилъри Клинтън

maintext:
Фотограф: Carlos Barria
FBI Dir Comey letter to congressional committee chairs re discovery of "new emails...pertinent to the investigation" pic.twitter.com/y4gvHiILLn
— Jake Tapper (@jaketapper) October 28, 2016
ФБР подновява разследването на скандала с имейлите на Хилъри Клинтън от времето, когато тя беше главен секретар на САЩ, предадоха "Ройтерс" и "Гардиън".След като по-рано през годината ФБР приключи разследването с препоръката да не се повдигат обвинения, сега властите подновяват случая. Новината бе съобщена от директора на службата Джеймс Коми."В рамките на работата по друг, несвързан случай, ФБР научи за съхществуването на имейли, които изглежда са свързани с разследването...ФБР трябва да предприеме адекватни стъпки по разследването им и дали те съдържат класифицирана информация...Въпреки че все още не можем да преценим дали получените материали са значими и колко време ще отнеме анализът им, смятам, че е важно да ви информирам за последните ни действия", гласи официално писмо на Коми до Конгреса на САЩ.Новината идва само 10 дни преди президентските избори в страната. Хилъри Клинтън е кандидатът на Демократическата партия и до момента анкетите й дават солидна преднина пред опонента й Доналд Тръмп.Подробности очаквайте по-късно на www.dnevnik.bg


description: Поредният епизод на "сагата" с разговори между бившия председател на Софийския градски съд Владимира Янева, нейната колежка Румяна Ченалова и Момчил Мондешки разкрива намерението на, по думите на Мондешки, "пибаджиите" да събират пари за спасението на Янева.

title: Из "Яневагейт": Кой е готов да даде пари, за да спаси Янева

maintext:
Бившият председател на СГС Владимира Янева.
Фотограф: Анелия Николова
Случаят със записите беше прекратен в началото на годината от ВСС, като кадровият орган на Темида отказа да отвори отново казуса месец по-късно. През лятото пък прокуратурата спря досъдебното производство заради ненамирането на човека, правил записите.
Поредният епизод на скандала с разговори между бившия председател на Софийския градски съд Владимира Янева, нейната колежка Румяна Ченалова и адвокат Момчил Мондешки разкрива намерението на "пибаджиите" да събират пари за спасението на Янева.Тя от своя страна призовава сумата да бъде дадена на премиера Бойко Борисов. Преди време той беше казал, че тя заслужава 400 години затвор. В разговора не е уточнено как и кой точно събира пари. Основните акционери в ПИБ са Цеко Минев и Ивайло Мутафчиев.Новата порция записи започна да се появява в началото на тази седмица и се разпространява от сайта "Бивол" . Досега стана известно, че на Янева й е предлагана помощ от Венелина Гочева, издател на в. "24 часа", а във втория се разкриват "хилядите врътки", чрез които може да се подслушва.От новия епизод, който явно е направен малко преди Владимира Янева да бъде отстранена по предложение на главния прокурор Сотир Цацаров заради случая "Червеи" се разбира още, че по думите й щяло да стане "батак", ако бъде освободена. Янева неколкократно повтаря, през смях, че парите трябва да бъдат дадени на премиера Бойко Борисов, а Мондешки обяснява как всички били притеснени.Ето извадка от разговора:С ПИБаджиите говорих и с всички останали щото всички са притеснени много за тебе. Казаха давайте, казвай какви пари да съберем, някакъв фонд, за да те спасяваме.(смее се гръмогласно)Всички са готови фонд за спасение, вика, знаеш ли на кого трябва да се плаща и какво трябва да се плаща.Да ходят при Бойко да ги дадат.Давай, всички са готови да дават пари.Да ходят при Бойко и да ги носят (смее се).Сутринта съм ги прогонил всичките. ПИБ, всичко живо чака.смее сеМного са притеснени.След това двамата стигат до извода, че ако Янева бъде отстранена, съдът ще бъде поет от "Бони" или Богдана Желявска, която беше заместник-председател на съда и отговорник за разпределението на делата в гражданското и търговското отделение на най-големия окръжен съд. Срещу нея също започна дисциплинарно производство, като наскоро ВСС я оневини. Решението беше обжалвано от председателя на Върховния касационен съд Лозан Панов и министърът на правосъдието Екатерина Захариева.